Diari Oficial de la Generalitat Valenciana


Sumari del DOGV 2614, del 27-10-1995 (1995/836551)

ORDRE de 25 d'octubre de 1995, de la Conselleria de Treball i Afers Socials, per la qual s'estableix un Pla d'Acció per a la Millora de l'Ocupació Rural (PAMER).
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/25/(1)/dof/vci/html**

### Dades del document

Número de DOGV
:   2614

Data del DOGV
:   27-10-1995

Secció del DOGV
:   DISPOSICIONS GENERALS

Número del document
:   1995/836551


Data del document
:   25-10-1995

Organisme emissor
:   Conselleria de Treball i Afers Socials

Tipus de document
:   Ordre

ORDRE de 25 d'octubre de 1995, de la Conselleria de Treball i Afers Socials, per la qual s'estableix un Pla d'Acció per a la Millora de l'Ocupació Rural (PAMER).   
La comarca de la Ribera Alta ha estat recentment afectada per una climatologia molt adversa. Els seus efectes incidiran negativament en el cas dels treballadors dedicats a tasques de recol·lecció de fruita i posterior tractament en magatzems.  
La Conselleria de Treball i Afers Socials de la Generalitat Valenciana, conscient de com és de problemàtica aquesta situació, ha decidit arbitrar una sèrie de mesures urgents dedicades a pal·liar en la mesura possible els efectes al·ludits. Aquestes mesures suposen, en gran part, una ampliació a la comarca de la Ribera Alta del Pla d'Actuacions per a la Millora de l'Ocupació Rural (PAMER), posat en marxa per aquesta mateixa conselleria.  
Per això, i fent ús de les facultats que confereix l'article 35 de la Llei 5/83, de 30 de desembre, de Govern Valencià i l'article 47 de la Llei d'Hisenda Pública de la Generalitat Valenciana,  
ORDENE  
Article primer. Finalitats  
1. La Conselleria de Treball i Afers Socials estableix un pla d'ajudes per millorar l'ocupació rural en col·laboració amb les corporacions locals que es troben en la comarca de la Ribera Alta.  
2. L'objectiu d'aquestes ajudes és pal·liar l'atur a través de contractes temporals per a la realització de tasques relacionades amb l'atenció de la muntanya, especialment:  
- Neteja selectiva de bosquina  
- Poda d'arbratge  
- Construcció i manteniment de:  
 (faixes de protecció  
 (tallafocs  
 (camins forestals  
 (àrees d'esbarjo  
 (sendes ecològiques  
 (embassaments per usar en tasques d'extinció d'incendis forestals  
- Tasques de vigilància i dissuasió  
- Tasques de reforestació  
- Neteja i restauració de llits  
3. Les ajudes que es regulen en aquesta ordre sufragaran parcialment els costos salarials corresponents a contractacions de brigades o de grups de treballadors en les condicions que es fixen en els articles següents.  
4. La dotació pressupostària per a la totalitat del pla ascendeix a la quantitat de 37.172.619 de pessetes en la línia 407 del programa 322.10.  
Article segon. Requisits dels contractes  
1. Els contractes seran subscrits per les corporacions locals per a la realització de tasques de cura de la forest en els seus termes municipals o en termes municipals adjacents i indivisos la població dels quals haja estat traslladada d'ubicació.  
2. El treballador haurà de trobar-se aturat i figurar inscrit en el INEM com a demandant d'ocupació.  
3. El contracte es formalitzarà necessàriament per escrit.  
4. El contracte s'estipularà a jornada completa de 40 hores setmanals i per una durada determinada de tres mesos. La modalitat de contractació serà per obra o servei determinat, segons que disposa el RD 2.546/94, de 29 de desembre.  
No obstant això, si per causes alienes a l'ajuntament es produeix el cessament d'algun treballador abans de concloure el període contractat, serà substituït per altre treballador en les mateixes condicions i pel temps que falte per a la finalització del període esmentat.  
5. L'inici de les contractacions objecte de subvenció es fixarà en la resolució de concessió, excepte la substitució esmentada en el punt anterior  
Article tercer. Quantia de les ajudes  
L'ajuda, que aquesta disposició estableix, serà de 140.000 pessetes per treballador i mes de contracte.  
Aquestes quantitats no superaran en cap cas el cost efectiu de la contractació, incloent-hi la cotització empresarial a la Seguretat Social.  
Article quart. Brigades: estructura i funcions  
1. Les brigades que cada corporació local forme estaran compostes per sis persones. Excepcionalment, mitjançant una resolució motivada i per causes degudament justificades, es podran autoritzar grups o brigades de nombre diferent a l'esmentat.  
2. Les tasques i funcions de les brigades es fixaran de comú acord entre les corporacions locals beneficiàries i la Conselleria de Treball i Afers Socials abans de l'inici d'aquestes, sense perjudici del que disposa la disposició addicional primera.  
Article cinquè. Sol·licituds, documentació i terminis  
Les corporacions locals que desitgen acollir-se a les ajudes establertes en aquesta disposició hauran d'instar la corresponent sol·licitud, segons el model annex I, adjuntant la documentació que en aquest s'especifica.  
Quan aquesta documentació estiga incompleta, serà requerida amb l'advertiment que, si en el termini de 10 dies no és aportada, es tindrà per desistida la petició.  
Les sol·licituds es presentaran a la Direcció General d'Ocupació i Cooperació de la Conselleria de Treball i Afers Socials, passeig de l'Albereda 16, 46335, València.  
El termini de presentació finalitzarà 15 dies naturals després de la publicació d'aquesta ordre en el DOGV.  
Article sisè. Competència, resolució i recursos  
La competència per a la resolució de les subvencions s'atribueix al director general d'Ocupació i Cooperació, qui abans de resoldre podrà demanar els informes que estime pertinents, en particular la conformitat de l'enginyer forestal -al càrrec del qual es trobe la zona d'actuació- amb les tasques proposades per la corporació local.  
Es donarà preferència a les sol·licituds en què les brigades estiguen formades per persones que:  
- Hagen participat en anteriors brigades dependents de la Conselleria de Treball i Afers Socials,  
- Hagen realitzat cursos de capacitació forestal.  
- Acrediten haver intervingut amb anterioritat en treballs de muntanya  
El termini màxim de resolució s'estableix en 1 mes des de la sol·licitud i s'entendrà desestimada si no s'hi produeix una resolució expressa dins el termini esmentat.  
Produirà la revocació parcial o total de les subvencions concedides l'incompliment per part dels beneficiaris dels termes, les maneres i les condicions que van servir de base per a la concessió d'aquelles.  
Les resolucions dictades pel director general d'Ocupació i Cooperació no exhaureixen la via administrativa i en contra elles es podrà interposar un recurs ordinari davant el conseller de Treball i Afers Socials, en el termini d'un mes des de la notificació.  
Article setè. Pagament i justificació de la subvenció  
Les subvencions concedides es lliuraran d'una sola vegada només s'haurà acreditat l'inici dels contractes subvencionats i amb aquesta finalitat caldrà aportar la següent documentació:  
- Oferta d'ocupació registrada en les oficines d'ocupació del INEM o l'acta de selecció.  
- Targeta de demanda d'ocupació o certificació de l'INEM en la qual s'acredite que el treballador figura com a aturat.  
- Fotocòpia del DNI dels treballadors contractats.  
- Contractes de treball registrats per l'oficina d'ocupació corresponents i documents d'alta en la Seguretat Social.  
Article vuitè. Control, seguiment i avaluació  
La Direcció General d'Ocupació i Cooperació, directament o a través de les direccions territorials de Treball i Afers Socials, durà a cap les funcions de control de les subvencions concedides, així com l'avaluació del pla en conjunt.  
Per a la realització d'aquestes funcions s'usaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració en el marc que escaiga de la Inspecció del Ministeri de Treball i Seguretat Social.  
DISPOSICIó ADDICIONAL  
Per al correcte compliment dels serveis amb execució finançada per aquesta ordre, s'establiran els escaients instruments de coordinació amb l'òrgan competent de l'administració forestal, a fi d'assegurar el seguiment constant i diari dels treballs que es realitzen i que estarà a càrrec del guarda o del agent forestal de la demarcació respectiva.  
DISPOSICIó FINAL  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 25 d'octubre de 1995  
El conseller de Treball i Afers Socials,  
JOSÉ SANMARTíN ESPLUGUES  
ANNEX I  
..., com a ... de l'Ajuntament d ..., facultat per a aquest acte per ...  
SOL·LICITE les ajudes establertes en el pla d'ocupació rural determinades per l'Ordre de la Conselleria de Treball i Afers Socials de data ..., (DOGV núm. ...) i amb aquesta finalitat es formalitzen els apartats següents:  
1. Dades d'identificació de la persona sol·licitant.  
Ajuntament ... NIF ...  
Domicili ... Localitat ...  
Província ... CP ...  
Telèfon ... FAX ...  
2. Localització de l'obra/servei.  
3. Breu descripció d'aquesta.  
4. Contractes de treball.  
4.1. Nombre total de contractes ...  
4.2. Pressupost total de contractacions ...  
Subvenció sol·licitada ...  
5. Dades bancàries. Domiciliació.  
5.1. Entitat bancària ... Codi ...  
5.2. Sucursal ... Codi ...  
5.3. Núm. de compte ...  
..., .. d ... de 1995  
CONSELLERIA DE TREBALL I AFERS SOCIALS  
Documentació que s'aporta:  
a) Memòria de l'obra/servei.  
b) Pressupost detallat per conceptes  
c) Certificat negatiu d'altres ajudes amb la mateixa finalitat.


Còpia Permalink ELI